Arto kaj kulturoBona novaĵoCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFreŝa NovaĵoHistorioHomaj rajtojHomama agadoHumuroIdeojIndiĝenojInternaciaj rilatojInterreta aktivismoJunulojJuroKatastrofoKomunikiloj kaj ĵurnalismoLaboroLingvoLiteraturoMedioMilito kaj konfliktoMuzikoNutraĵoParolliberecoPolitikoProtestoRajtoj je seksa diverseco (GLAT)RegadoReligioRifuĝintojSanoSciencoSportoTeknikaroUnesko (UNESCO)Unuiĝitaj Nacioj (UN)Virinoj kaj socia seksoVojaĝo
#000003
‘Telelaboro’ per oi-oi ilustraĵoj [eo], uzata je ĝia permeso.
#000005
Kiel filozofo kaj komputikisto, mi kredas ke la baldaŭa konstitucia reformo en Ĉilio [eo] reprezentas bonegan ŝancon trakti fundamentan sed samtempe subtaksitan temon kiun alfrontas laboristoj en nia nova cifereca epoko.
#000008
La rapida evoluo de teknologiaj solvoj en la lastaj du jardekoj grave influis laborkondiĉojn tra la mondo. Ofte, la avantaĝoj de ĉi tiuj teknologiaj solvoj signifas pli grandan efikecon kaj produktivecon. Tamen, kiam teknologiaj solvoj estas efektivigitaj en nekontrolitaj medioj (kiel okazis en la tute malfermita ekonomio de Ĉilio), ili ankaŭ estas minaco de hiper-aŭtomatigo kaj malkontentaj laboristoj.
#000009
“Ĉiu persono havas rajton je laboro, je libera elekto de sia okupo, je justaj kaj favoraj laborkondiĉoj kaj je protekto kontraŭ senlaboreco”.
#000011
La nuna interpreto de ĉi tiu frazo mankas al nia teknologie progresinta mondo, kiel indikas magazenoj, grandaj kompanioj bazitaj je apoj [aplikaĵoj] kaj virtuala laboro.
#000012
Kvankam la defioj de cifereca laboro ofte estas specifaj por ĉiu laboro, ni kredas ke ekzistas almenaŭ tri grandaj malavantaĝoj kiuj tipe estiĝas de cifereca laboro.
#000015
Hiper-aŭtomatigo rabas laboristojn ilian liberecon ĉe laboro
#000016
‘Robotiko’ de Storyset laŭ Freepik-permesilo.
#000017
Kun kreskanta aŭtomatigo en magazenoj, ekzemple, estas korelativa malkresko en dungita bonfarto, pro pliigita postulo je produktiveco kaj la nekapablo de dungitoj kritike interveni en sia laborfluo sen sankcioj.
#000018
Ekzemple, kiam Amazon-magazenaj laboristoj ne prenas specifan nombron da mendoj determinitaj de aŭtomata komputila programo, ili povas esti aŭtomate maldungitaj. La atendata produktiva premo devigas magazenajn laboristojn sekvi ordonojn senerare: ili fariĝas la brakoj kaj kruroj de ekstera artefarita inteligenteco. La efiko de ĉi tiu premo kaj aŭtomatigo sur laboristoj estas nediskutebla. Inter 2013 kaj 2018, tra 46 magazenoj de Amazon, okazis 189 memmortigaj krizaj eventoj, konsistantaj el “provoj, pensoj kaj aliaj mensaj epizodoj“. Ĉi tiu statistiko ne inkluzivas similajn eventojn kiuj okazis ekster la laborejo.
#000019
‘Vizia Teknologio’ de Storyset laŭ Freepik-permesilo.
#000022
Laboristoj dungitaj per platformoj bazitaj sur aplikaĵoj kiel Uber, Taskrabbit, Rappi, Fiverr [eo], ktp. estas administrataj per siaj korespondantaj softvaroj [eo]. Anstataŭ la ordonoj venantaj de homa kontrolisto aŭ distribuataj de teamo, ĝi estas cifereca anstataŭanto kiu sendas kaj ordigas la taskojn: programaron kaj ĝian algoritmon.
#000023
Anstataŭ labori kiel teamo, sendependaj profesiuloj malproksimiĝas de siaj kolegoj. Ofte, sendependaj kolegoj reprezentas konkurencon kaj malpliigon de la valoro de siaj entreprenoj. Ju pli multaj homoj ofertas la saman servon, des pli malalta estos ĝia valoro, kaŭzante “vetkuron ĝis la fundo” pro malpli da ofertoj je eĉ pli malaltaj prezoj.
#000024
Tiel, krom la streĉo de malsekureco en laboro, kutime malaltaj salajroj kaj minacoj al la mensa sano, laboro pere de aplikaĵoj ankaŭ minacas laboristojn kun ĝeneraligita izolado de siaj kolegoj per stigmatizado kaj instigo al konkurado inter kunlaborantoj.
#000025
‘Plenaj paŝoj’ de Storyset, laŭ Freepik-permesilo.
#000027
Ĝis nun, laboristoj rajtas al seĝo por eviti stari dum horoj, al sekurecaj rimedoj kiam laboro prezentas la eblon de fizika damaĝo kaj al normoj en konstruaĵoj kiel hejtado, taŭga ventolado, lumigado kaj aliaj. Ĉiuj ĉi tiuj antaŭzorgoj estas prenitaj por ke la fizikaj kondiĉoj en la laboro restu justaj kaj kontentigaj por la laboristoj. Nun, kiam la laborspaco estas virtuala, aperas novaj zorgoj kiuj diferencas de la fizikaj.
#000028
Pli grave, virtualaj laborejoj, kiuj venis por resti, ne havas ilojn nek similajn sociajn protektojn. Instruistoj estas paradigma ekzemplo de la pliiĝo de ĝeneraligitaj problemoj ligitaj al virtuala laboro. La energio por instrui, kiu ofte estis la rezulto de rekta homa engaĝiĝo kaj interagado kun studentoj kaj kolegoj, ne plu eblas kiel antaŭe.
#000029
En ĉi tiu spirito, mi kredas ke la rajtoj de laboristoj estas homaj rajtoj kaj estas tempo aktualigi la rajtojn de laboristoj al la cifereca epoko.
#000031
Retpoŝto (ne estos publikigata) (deviga)
#000041
Aboni komentojn de ĉi tiu artikolo per retpoŝto
#000042
Ĉiuj komentoj estas kontrolitaj de administranto. Ne sendu vian komenton pli ol unufoje ĉar tiu povus esti markita kiel spamo.
Bonvolu konduti respekteme al aliaj. Komentoj kiuj enhavas malamajn esprimojn, obscenaĵojn kaj personajn atakojn ne estos aprobitaj.
#000043
Bonvolu subteni nian gravan laboron
#000046